**ОСНОВНО УЧИЛИЩЕ “ХРИСТО БОТЕВ“ – ПОМОРИЕ**

ул. „ Княз Борис I“ № 171, град Поморие, общ. Поморие, обл. Бургас, тел. 0596/32376, e – mail:[ou\_hrbotevpm@abv.bg](mailto:ou_hrbotevpm@abv.bg)

***Утвърждавам……………………***

***Директор: инж.А. Лазова***

***ПРОГРАМА ЗА ДОПЪЛНИТЕЛНА ПОДКРЕПА***

***НА ЛИЧНОСТНОТО РАЗВИТИЕ НА УЧЕНИЦИТЕ***

***В ОУ,, ХРИСТО БОТЕВ” – ГРАД ПОМОРИЕ***

***ЗА УЧЕБНАТА 2019/2020 ГОДИНА,***

***В СЪОТВЕТСТВИЕ С ЧЛ.187 ОТ ЗПУО и НАРЕДБАТА ЗА ПРИОБЩАВАЩО ОБРАЗОВАНИЕ ОТ 22.10.2017г***

***Програмата е приета с решение на Педагогическия съвет- Протокол №5 /09.01.2020 и утвърдена със Заповед №РД -11-96/ 09.01.2020* г на директора.**

**УСЛОВИЯ И РЕД**

**ЗА ПРЕДОСТАВЯНЕ НА ДОПЪЛНИТЕЛНА ПОДКРЕПА**

**НА ДЕЦА И УЧЕНИЦИ СЪС СПЕЦИАЛНИ ОБРАЗОВАТЕЛНИ ПОТРЕБНОСТИ В ОУ „ХРИСТО БОТЕВ” – ГРАД ПОМОРИЕ**

**І. ТЕРМИНОЛОГИЯ**

* **Приобщаващо образование** е процес на осъзнаване, приемане и подкрепа на индивидуалността на всяко дете или ученик и на разнообразието от потребности на всички деца и ученици чрез активиране и включване на ресурси, насочени към премахване на пречките пред ученето и научаването и към създаване на възможности за развитие и участие на децата и учениците във всички аспекти на живота на общността.

Приобщаващото образование е неизменна част от правото на образование и се реализира в съответствие със следните принципи:

1. гарантиране на правото на всяко дете и ученик на достъп до детска градина или училище най-близо до неговото местоживеене и на правото му на качествено образование;

2. гарантиране на достъпа на всяко дете или ученик до подкрепа за личностно развитие в зависимост от неговите индивидуални потребности с оглед възможността за възникване на затруднения в процеса на обучението и приобщаването и на необходимостта от подходяща подкрепа;

3. прилагане на диференцирани педагогически подходи в съответствие с интересите и стимулиращи мотивацията на детето и на ученика, съобразени с възрастовите и социалните промени в живота му и адаптирани към способността му да прилага усвоените компетентности на практика;

4. приемане и зачитане на уникалността на всяко дете и ученик – индивидуалните потребности и възможности, личностните качества, знанията, уменията и интересите, на които образователната институция трябва да отговори по подходящ начин, така че детето или ученикът да развие максимално своя потенциал;

5. равнопоставеност и недопускане на дискриминация при провеждане на предучилищното и училищното образование, гаранции за които са създадените условия за обучение на всички деца и ученици заедно, независимо от трудностите и различията, които може да възникнат при ученето и научаването и при участието им в дейността на детската градина или училището;

6. системен и холистичен подход на организация и сътрудничество на образователните институции в областта на приобщаващото образование на всички равнища – управление и екипност, използване на приобщаващи педагогически практики, създаване на сигурна и подкрепяща среда, участие на родителите, мониторинг на процеса и на качеството на подкрепата за личностно развитие, както и на влиянието им върху обучението и постиженията на децата и учениците;

7. сътрудничество между всички участници в процеса на приобщаващото образование – детската градина, училището, центърът за подкрепа за личностно развитие, детето, ученикът, семейството и общността;

8. намаляване на влиянието на социалните неравенства върху ученето и върху участието на децата и учениците в дейността на детската градина или училището;

9. нетърпимост към дискриминиращите нагласи и поведение и подготовка на децата и учениците за живот в приобщаващо общество;

10. гъвкавост и динамичност на процеса на приобщаващото образование съобразно потребностите на децата и учениците и в зависимост от спецификата на обществения живот.

* **Допълнителната подкрепа включва:**
* работа с дете и ученик по конкретен случай;
* психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;
* осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
* предоставяне на обучение по специалните учебни предмети за учениците със сензорни увреждания;
* ресурсно подпомагане.
* **Допълнителната подкрепа за личностно развитие се предоставя на деца и ученици:**
* със специални образователни потребности;
* в риск;
* с изявени дарби;
* с хронични заболявания.
* **Допълнителната подкрепа бива краткосрочна и дългосрочна**

**Краткосрочна подкрепа** - предоставя се за определено време в процеса на предучилищното и училищно образование. \* За деца или ученици със специални образователни потребности обхваща период от минимум една учебна година до максимум края на съответния етап от степента на образование. \* За деца и ученици в риск обхваща времето на планираните дейности за работа по конкретния случай. \* За деца или ученици с изявени дарби – за минимум една година. \* За деца и ученици с хронични заболявания – обхваща периода, необходим за лечението на детето или ученика, като при необходимост срокът се удължава в зависимост от здравословното състояние на детето.

**Дългосрочна подкрепа** - обхваща повече от един етап от степента на образование, повече от една степен на образование или е за целия период на обучение на детето или ученика в детската градина или училището.

**Допълнителна подкрепа за личностно развитие** на деца и ученици със специални образователни потребности се предоставя за минимум 1 учебна година

* **Екипът за подкрепа за личностно развитие в училището:**

Организиране и координиране на процеса на осигуряване на обща и допълнителна подкрепа за личностното развитие на учениците.

Със заповед на директора на училището в началото на  учебната година се определя координатор в училището/заместник директор по уч.дейност, главен учител или друг педагогически специалист/ и екип за подкрепа/класни ръководители, учители/чл.7

Координаторът има следните функции:

1. Разпознава потребността от предоставянето на обща и/или допълнителна подкрепа за личностно развитие на ученик въз основа на наблюденията и анализите на класните ръководители и на учителите, които преподават на ученика, въз основа на документите на учениците, включително от изследвания и консултации при наличие на такива, и въз основа на събраните данни за развитието на учениците, и/или по инициатива на родителя/представителя на детето/лицето, което полага грижи за детето;
2. Предлага на директора да утвърди състава на екипа за подкрепа за личностно развитие на учениците в случай на потребност от предоставяне на допълнителна подкрепа за личностно развитие;
3. Координира извършването на оценката на индивидуалните потребности на учениците със специални образователни потребности, в риск, с изявени дарби и с хронични заболявания от екипа за подкрепа за личностно развитие;
4. Предлага на директора да утвърди списък на децата и учениците, на които ще се предоставя допълнителна подкрепа за личностно развитие въз основа на извършената оценка на индивидуалните им потребности от екипа за подкрепа за личностно развитие;
5. Координира предоставянето на общата и допълнителната подкрепа за личностно развитие на децата и учениците съвместно с педагогическите специалисти в училището;
6. Предлага на директора в случай на необходимост да осигури допълнителни специалисти като организира и координира осигуряването им в зависимост от индивидуалните потребности на ученика от регионален център за подкрепа на процеса на приобщаващото образование, Държавния логопедичен център, център за подкрепа на личностното развитие, включително център за специална образователна подкрепа, специално училище за обучение и подкрепа на ученици със сензорни увреждания и/или от доставчици на социални услуги в общността, получили лиценз за предоставяне на социални услуги за деца по реда на Закона за закрила на детето.
7. Координира работата с родителя/представителя на детето/лицето, което полага грижи за детето, включително по отношение включването му в работата на екипа за подкрепа за личностно развитие на  ученика;
8. Координира работата и взаимодействието на екипа за подкрепа за личностно развитие на учениците в училището;
9. Съхранява документите на всеки ученик, за което е формиран и работи екип за подкрепа за личностно развитие;
10. Координира работата с други институции и организации, работещи с деца, по отношение предоставянето на обща и/или допълнителна подкрепа за личностното развитие на учениците:
11. Координира предоставянето на методическа подкрепа от регионален център за подкрепа на процеса на приобщаващото образование, от Държавния логопедичен център, от център за специална образователна подкрепа и съдейства за провеждането на различни форми на обучение на педагогическите специалисти в училището;
12. Организира и координира дейности и събития в училището за учениците, за училищната и за родителската общност, насочени към промяна на нагласите и приемане на различието, както и към изява на дарбите на учениците;
13. След приключване на втория учебен срок на съответната учебна година изготвя и предоставя на педагогическия съвет обобщен доклад-анализ за състоянието на процеса на приобщаващото образование в училището: Докладът се предоставя и на началника на съответното регионално управление на образованието.

* **Екипът за подкрепа за личностно развитие се определя със заповед на директора за определения ученик.**

Дейности на екипа за подкрепа:

* идентифицира силните страни на детето или ученика, затрудненията, свързани с развитието, обучението и поведението му, както и причините за тяхното възникване;
* извършва оценка на индивидуалните потребности на детето или ученика;
* изготвя и реализира план за подкрепа;
* извършва наблюдение и оценка за развитие на всеки конкретен случай;
* изпълнява и други функции, предвидени в държавния образователен стандарт за приобщаващото образование.

**ІІ. УСЛОВИЯ И РЕД ЗА ПРЕДОСТАВЯНЕ НА ДОПЪЛНИТЕЛНА ПОДКРЕПА**

Съгласно чл. 68 и чл. 69 от Наредбата за приобщаващото образование допълнителна подкрепа за личностно развитие на децата и учениците се предоставя въз основа на извършена оценка на индивидуалните им потребности. Оценката се извършва от екип за подкрепа за личностно развитие на детето или ученика, утвърден със заповед на директора на училището за конкретно дете или ученик след подадено писмено заявление от родителя до директора на училището.

1. **Оценката на индивидуалните потребности на деца и ученици, за които има индикации, че са със специални образователни потребности**, се извършва от психолог, логопед, ресурсен учител, а при деца и ученици с увреден слух или с нарушено зрение – и от рехабилитатор на слуха и говора или от учител на деца и ученици с нарушено зрение, съвместно с учителите/класния ръководител и с учителите, които преподават на ученика в училището. Оценяват се познавателно развитие, комуникативни умения, социални умения, физическо развитие, адаптивно поведение, психични реакции, семейно функциониране.
2. **Оценка на индивидуалните потребности** на дете или ученик е процес на събиране и анализиране на специфична информация за неговото функциониране – силни страни, затруднения, потенциал за оптимално развитие, участие в образователния процес, възможности за реализация.
3. **Срокове** - оценката на индивидуалните потребности на децата и учениците, за които има индикации, че са със специални образователни потребности, се извършва в срок от **1 до 3 месеца** от началото на учебното време на съответната учебна година. Оценка на индивидуалните потребности на децата и учениците, за които има индикации, че са със специални образователни потребности, може да се извършва и по всяко друго време през учебната година, ако се разпознае потребност от такава оценка, като оценяването се извършва в срок от **1 до 3 месеца**;
4. **Преразглеждане на оценката –** при несъгласие на родителя, представителя на детето или лицето, което полага грижи за детето, с оценката на индивидуалните потребности на детето или ученика със специални образователни потребности, извършена в детската градина или училището, той може да подаде заявление до директора на Регионален център за подкрепа на процеса на приобщаващото образование за организиране на повторна оценка на индивидуалните потребности на детето или ученика в 14-дневен срок от извършването на оценката от екипа за подкрепа за личностно развитие. В случаите на несъгласие на родителя, представителя на детето или лицето, което полага грижи за детето, с предложената допълнителна подкрепа за личностно развитие на детето или ученика, независимо че въз основа на оценката на индивидуалните потребности по ал. 1 е установена такава необходимост, и за предотвратяване на риска от отпадане от училище, директорът на детската градина или училището писмено уведомява съответния отдел за закрила на детето с цел осигуряване на най-добрия интерес на детето или ученика.
5. **План за подкрепа**

Допълнителната подкрепа за личностно развитие за дете или ученик със специални образователни потребности се реализира от училището чрез план за подкрепа, изготвен за дете или ученик.

Планът за подкрепа включва:

* целите, задачите и конкретните дейности за допълнителна подкрепа за личностно развитие;
* описание на възможностите, силните страни и потенциала на детето или ученика за включване и участие в образователния процес и в дейността на институцията;
* определяне на вида и формата на обучение;
* определяне на вида на допълнителната подкрепа и на конкретния срок за предоставянето й;
* определяне на конкретни образователни цели и очаквани резултати от обучението на детето или ученика;
* определяне на начини за оценяване на напредъка на детето или ученика;
* определяне на специални педагогически, терапевтични и други методи и средства за постигане на целите;
* определяне на честотата на осъществяване на дейностите за допълнителна подкрепа;
* описание на екипната работа с детето или ученика, на ролята и отговорностите на педагогическите специалисти и на родителя, представителя на детето или лицето, което полага грижи за детето, при предоставянето на допълнителната подкрепа;
* описание на необходимите ресурси за допълнителната подкрепа и за ефективен преход между институциите или между отделните етапи и степени на образование и на координацията на работата с децата и учениците, които получават допълнителна подкрепа за личностно развитие;
* определяне на часовете за ресурсно подпомагане – за дете или ученик със специални образователни потребности.

Родителят, представителят на детето или лицето, което полага грижи за детето, се запознава с плана за подкрепа на детето или ученика, като му се предоставя копие от него.

**Оценяване на учениците със специални образователни потребности**

На учениците със специални образователни потребности, които работят по индивидуална учебна програма, се поставят само оценки с качествен показател, които са: /**среща затруднения**         **справя се**        **постига изискванията/** С тези оценки се оценяват постиженията на ученика по индивидуалната му програма, а не знания по държавния образователен стандарт за общообразователна подготовка. Когато ученик със специални потребности постигне изискванията по определен предмет съгласно държавния образователен стандарт за общообразователна подготовка, след решение на Екипа в учебното заведение и със съгласието на родителя, може да бъде преустановено обучението му по индивидуална програма по този предмет. Ако ученик със специални потребности постигне изискванията по всички предмети за съответния клас съгласно държавния образователен стандарт за общообразователна подготовка, тогава, след решение на Екипа в учебното заведение и със съгласието на родителя, ученикът може да излезе от системата за допълнителна подкрепа и да започне да работи по държавния образователен стандарт за общообразователната подготовка.

**ПРИЛОЖЕНИЕ 1** – ГОДИШЕН ПЛАН ГРАФИК НА ЕПЛР ЗА ПРЕДОСТАВЯНЕ НА ДОПЪЛНИТЕЛНА ПОДКРЕПА ЗАУЧЕБНАТА 2019-2020г.

**Изготвил:**

Зам. Директор „УД”:…………………

/ Румяна Динева/

Екип за подкрепа за личностно развитие:

**Членове:**

Координатор :………………………..

/Катя Петрова/

Ресурсен учител :……………………

/Катя Петрова/

Ресурсен учител: …………………….

/Елена Пресолска/

Психолог :…………………………..

/Елена Андонова/

Пед. Съветник ……………………..

/Диян Георгиев/

Логопед………………………………

/Ваня Кондева/